http:///.www.springbokboek.co.za/admin.php Tryna du Toit boek lys
Tryna du Toit het vir meer as 41 liefdesverhale en 12 omnibusse gesorg waaronder die volgende titels voorkom:
Agter die berge - 1972 --Tryna du Toit
As jy my nodig het-- Tryna du Toit
Die Bolander - Tryna du Toit
Die eensame pad - 1954 en 1994 - Tryna du Toit
Die erfgenaam van La Provence - 1973- deur Tryna du Toit (ou-Kaapse verhaal)
Die glashennetjie- deur Tryna du Toit
Die goue gerf - 1960- liefdesverhaal deur Tryna du Toit
Die helder lied - 1948- liefdesverhaal deur Tryna du Toit
Die lied in die bos- deur Tryna du Toit
Die nimmer-nimmer-berge -1953- liefdesverhaal deur Tryna du Toit
Die nuwe dokter- deur Tryna du Toit
Die towerstaf - 1974- liefdesverhaal deur Tryna du Toit
Die vennootskap - 1971- deur Tryna du Toit
Die wit magnolia - Tryna du Toit
Die wit ringmuur- deur Tryna du Toit
Donkerpoort - 1973 - deur Tryna du Toit
Dwaalspore - 1954- deur Tryna du Toit
Eendekuil - 1948 - deur Tryna du Toit
Groen koring - 1952 - 'n persoonlike gunsteling van Tryna du Toit
Haar erfenis - Tryna du Toit (Waterlelie-reeks)
Hermina se bedrog - 1967 (Het oorspronklik as "Haar erfenis" verskyn)
Huis van die purperwinde -1982
Kleingeluk - 1955 - Tryna du Toit
Kruidjie-roer-my-nie - 1949 / 1960 - Tryna du Toit
Laat somer -1976 - liefdesverhaal deur Tryna du Toit
Liefde gedwarsboom - 1950- liefdesverhaal deur Tryna du Toit
Maanlig op die Sabie- deur Tryna du Toit (vervolgverhaal in Sarie, 1949)
Minnaar uit die vreemde - 1974 - Tryna du Toit
'n Reëndag in April
Na elke lente - 1952- deur Tryna du Toit
Net soos 'n arend (haar laaste boek wat op 81jarige ouderdom uitgereik was)
Op vlerke van die wind- deur Tryna du Toit
Ou Liefde - 1967 - liefdesverhaal deur Tryna du Toit
Rooi malva's - liefdesverhaal deur Tryna du Toit
Rusteloos is die seile- liefdesverhaal deur Tryna du Toit
Skuilte- liefdesverhaal deur Tryna du Toit
Sy erfenis- liefdesverhaal deur Tryna du Toit
Towerwater- liefdesverhaal deur Tryna du Toit
Verdwaalde liefde - 1951 - liefdesverhaal deur Tryna du Toit
Wag-'n-bietjie, (Tryna du Toit se persoonlike gunsteling)
Wanneer die oestyd kom- liefdesverhaal deur Tryna du Toit
Wolwehoek - liefdesverhaal deur Tryna du Toit
''Maanlig op die Sabie'' 'n verhaal deur Tryna du Toit geskryf was een van die eerste liefdesverhale wat in die Sarie Marais van 6 Julie 1949, moeder van die vrouetydskrif Sarie, sestig jaar gelede, verskyn het. Die liefde bloei in Tryna se verhaal wat afspeel in die Skukuza-ruskamp van die Kruger-Wildtuin na allerlei teenspoed en misverstand – soos dit dikwels maar met storieliefdes gesteld is.
Die groen koring - 1952 uitgegee - 'n Film met die naam "Debbie" was oor die verhaal gemaak, maar as gevolg van die strenge sensuur, was dit veban en verbied omdat dit "te gewaag" was.
Haar erfenis - Tryna du Toit
Twee studente, Hermien Basson en Elaine Moolman sou oor 'n paar weke begin skoolhou.
'n Speletjie deur identiteite om te ruil veroorsaak 'n nadraai toe Elaine uitvind dat die "bosveldplasie" wat sy erf R40 000 werd is. 'n Alleenloper skrywersoom, 'n vervreemde vader en 'n jong aantreklike boer veroorsaak probleme maar ook opwinding wat bietjie bo die jong dames se vuurmaakplek blyk te wees.
lees meer van die Waterlelie reeks
ook vervat in omnibus - kliek hier
Lees meer oor Tryna du Toit
Die nuwe dokter - - Tryna du Toit
'n Vroumens-dokter! Gaan dinge ooit weer dieselfde wees op Doringlaagte na dr. Karin de Wet se aankoms?
Die spreekkamers van dokters Truter, Slabert en Roux is feitlik in die middel van Doringlaagte. Dit is ook die middelpunt van alles wat op die dorpie en in sy omgewing gebeur. En wanneer dr. Herman Truter aankondig dat 'n vroulike dokter in sy plek gaan waarneem tydens sy langverlof, is dit vir sommige mense op Doringlaagte skielik asof hul dorp sy geliefde middelpunt verloor het, en daar is geen sekerheid in die lewe meer is nie...
Dit help ook nie dat dr. Hugo Slabert, dr. Truter se jong vennoot, groot afkeer aan die gedagte van 'n vrou in hul veeleisende plattelenadse praktyk het nie. Of is sy bruuskheid teenoor Karin bloot 'n masker waaragter sy ware gevoelens versteek lê?
Die Nuwe dokter is 'n verhaal in die trotse tradisie van Tryna du Toit, een van die mees geliefde Afrikaanse skrywers.
Die towerstaf - deur Tryna du Toit
Wanneer die oestyd kom - deur Tryna du Toit
Die lewe het verpleegster Lydia vorster nie baie skaflik behandel nie. Nadat sy haar vader in 'n motorongeluk verloor het, kom dit aan die lig dat hy met sekere trustgelde gespekuleer het. Maar vir Lydia is dit slegs die begin van haar smarte, want haar verloofde, dr. Tertius de Lange, besluit om hul verlowing te verbreek omdat Lydia se goeie naam deur haar vader se misstap geskaad is.
Sy vlug na die platteland om 'n ryk weduwee, wat haar eie boerdery self waarneem, te gaan verpleeg. Hier op Poortjie raak sy verstringel in groter intriges...
Die helder lied- deur Tryna du Toit
"Ek wens jy was nie so jonk nie, Martie." Verras kyk sy op na hom, dan sê sy saggies: "
"Ek het jou reeds gesê ek is byna agt en twintig. Ek dink nie dis so jonk nie.
"Dis te jonk."
"Te jonk? Ek begryp nie." Haar hart klop hard en vinnig. Hy draai sy kop en kyk af na haar, lank en peinsend, dan sê hy sag: "As jy so 'n bietjie ouer was...kon ek jou gevra het.... om my vrou te word." Dis of haar hart in haar omslaan, Verward kyk sy weg.
"En nou.... kan jy nie? " fluister sy. "Nee. Dit sou nie regverdig of billik wees teenoor jou wees nie."
""Waarom nie?" Haar lippe voel styf en koud. "Omdat jy jonk en mooi en lif is; omdat daar seker iets beters in die wêreld vir jou wag as om met 'n wewenaar te trou wat tien jaar ouer as jy is - wat alreeds liefgehad het. As ek nog alleen was, Martie - maar daar is my drie kinders...."
Stadig skuif die trein by 'n stil, verlate stasietjie verby. 'n Rukkie later is hulle stil; dan vra sy: " Simon....dit was nie miskien 'n huweliksaansoek wat ek so pas ontvang het nie, was dit?"
"Nee, Martie. Maar jy sal een ontvang sodra jy terug is in Pretoria. Die keer sonder enige waarskuwings vooraf."
Die helder lied is 'n teermooie liefdesroman soos net Tryna du Toit dit kan vertel.
Kruidjie-roer-my-nie - deur Tryna du Toit
1949 deur JL van Scaik uitgegee
Hermina se bedrog bevat die twee stories, naamlik
Hermina se bedrog (Het oorspronklik as Haar erfenis, verskyn)
Ou liefde (was vroeër as aparte boek uitgegee)
Wanneer twee jong meisies besluit om, sommer vir die grap, hul name en rolle te ruil by 'n besoek aan mense wat hulle nie ken nie, kan komplikasies verwag word, veral as een van hulle die erfgename van 'n ou familieplaas in die Bosveld is. Wat aanvanklik vir Hermina Basson en haar kamermaat Elaine slegs 'n interessante speletjie was, word 'n warboel waaruit alleen leed vir alle betrokkenes kon voortspruit.
Hulle kry te doen met die aantreklike, selfversekerde Jan Kriel, 'n neef van Elaine wat sy nog nie vantevore ontmoet het nie en wat volgens een van die bepalings van haar eksentrieke oom se testament as voog oor haar aangestel is. Wat gaan van hul bedrogspeletjie word as hulle Jan Kriel se uitnodiging aanvaar om 'n maand lank by hom en sy moeder op sy plaas te kom kuier? En is die belangstelling wat Jan Kriel in sy "niggie" toon eg of is dit bloot omdat hy haar beskou as die erfgenaame van sy buurplaas? Sal Hermina se bedrog haar ten slotte die liefde kos van die man wat sy leer liefkry het?
In Ou liefde, die tweede verhaal in hierdie boek, vertel Tryna du Toit van 'n vrou se wanhopige stryd om haar huwelik, wat reeds op die rotse is, te red.
Lees 'n kort biografie van Tryna du Toit....klik hier
Kleingeluk - geskryf deur Tryna du Toit
Kleingeluk is die verhaal van die stryd, smart en oorwinning van die liefde. Die agtergrond waarteen die verhaal hom afspeel, is die groen wingerdplante hange en gewelhuise van die Kaap. Kleingeluk is die naam van 'n plaas wat met die ontwikkeling van die verhaal 'n simboliese betekenis kry. Tryna du Toit is by uitstek die skryfster wat die hoop, lyding en uiteindelike loutering van die liefde tussen 'n man en vrou in 'n verhaal soos dié kan vaslê.
Liefde gedwarsboom - Tryna du Toit verhaal wat in 1950 uitgegee was
Lees meer oor Tryna du Toit se omnibusse - kliek hier
Rusteloos is die seile - Tryna du Toit
Anton en Louise bekker was albei jonk, maar sou hulle die gevare wat hul huwelik bedreig het, kon afweer? Veral toe Max Bester, 'n ou kêrel op wie Louise vroeër verlief was maar nou 'n bekwame regiseur, op die toneel verskyn. Max dring aan dat Loise haar weer op toneelspel toelê, en dit is hier waar die eerste donker wolkie sy verskyning maak. Want die intriges van Justa de Kock, wat self nou Max verief is, verlig die situasie hoegenaamd nie.
Naas die aanpassings probleme van Louise en Anton, is daar ook haar ouers met hulle moeilikhede. Terwyl Louise se ouers magteloos toekyk, veg die jong egpaar teen hul eie swakhede om te keer dat hul huwelik totaal verbrokkel. Rusteloos is die seile is 'n verhaal oor die botsings tussen man en vrou; tussen vader en moeder
Agter die berge - Tryna du Toit
Wanneer Veronica Eybers na 'n skeiding van vyf jaar haar vorige man, Emile de Klerk, op 'n kunsuitstalling ontmoet, is dit die begin van 'n omwenteling in haar daaglikse lewenspatroon. Nie net staan ou, vergete, hartseer herinneringe haar weer helder voor die gees en beleef sy ongekende emosies nie, maar haar begeerste om te skilder word weer wakker gemaak en haar jarelange kokon van afsydigheid afgeskud. Hierby is nie alleen Emile gemoeid nie, maar ook sy vriende Jacques en Ingrid du Pré, die skildery "Sestien" en fyne Leonie.
Rooi Malvas- Tryna du Toit
Op die trou van een van die Van Velden-niggies sien Tina Louw weer vir Philip Serfontein, 'n jeugvriend. Soos drie van haar niggies het Tina ook 'n liefdesprobleem: 'n week voor sy egskeiding finaal sou word, beland Hein Venter se vrou Lalie in 'n ongeluk en kom as invalide huis toe. Hulle egskeiding, waarop Hein en Tina gewag het, word op die agtergrond geskuif as Lalie eers 'n plastiese operasie moet ondergaan. Intussien sien Tina nag van tyd tot tyd vir Philip serfontein. Dan is daar 'n selfmoordpoging, en krisis volg op krisis. Uiteindelik is dit 'n pot met rooi malva's wat op onverwagse wyse 'n gelukkige wending aan 'n probleemsituasie gee.
Op vlerke van die wind - Tryna du Toit
Emma Conradie word diep betrokke by ander mense se persoonlike lewens op haar vakansiereis na Europa. Sou enige een van die mense wat op Emma se tyd en aandag beslag gelê het : Phil de Klerk, 'n joernalis; Jacques van Zyl, 'n chirurg, Markus van Aswegen, sakeman rn nog baie ander 'n blywende plek in haar lewe inneem? Selfs Emma sou nooit die antwoord op hierdie vraag kon vermoed nie!
Die vennootskap - Tryna du Toit
Uitgegee deur Bokmakierieboeke in 1971
Toe dr. Martin Burger, een van die knapste snykundiges in die hospitaal waar Marie Cronjé ondermatrone is, op 'n dag vir haar vra om met hom te trou, is sy eers totaal uit die veld geslaan. Want to dusver het Martin Burger, 'n wewenaar mat 'n verlamde dogtertjie, slegs kille afsydigheid teenoor almal in die hospitaal getoon.
Ook sy huweliksaansoek was koel en het eintlik meer soos 'n sakevoorstel as iets anders geklink : Marie met slegs aan die dogtertjie Ryke die liefdevolle versorging gee wat sy sy sedert haar moeder se dood ontbeer, e sy sal 'n vaste toelae vir die eerste ses maande ontvang. Indien sy na ses maande voel dat sy nie kans sien om in alle opsigte sy vrou te word nie, sou dit haar vry staan om te gaan.
Marie aanvaar hierdie voorstel, presies waarom kan sy self nie sê nie. Maar sy bly steeds bewus van die wankelende basis waarop haar huwelik staan, veral toe Iris, Martin se skoonsuster uit sy eerste huwelik , op die toneel verskyn. Sy is klaarblyklik verlief op Martin en doen alles in haar vermoë om Marie in 'n swak lig by haar man te stel - terwyl Marie tevergeefs probeer om Martin se ware gevoelens te peil.
'n Liefdesverhaal met 'n ongewone tema wat alle bewonderaars van Tryna du Toit se werk met gespanne aandag sal lees en geniet.
Die Bolander - deur Tryna du Toit
Uitgegee deur Bokmakierieboeke
Toe Annie Celliers die eerste dag van 'n nuwe skoolkwartaal die personeelkamer binnekom, is die nuwe skoolhoof, Johan de Kock, reeds daar. Hy staan met sy rug na haar. Maar toe hy omdraai, verbleek sy, want voor haar staan die man wat sy die alerminste wil sien!
En so begin die mees gebeurtenisvolle skoolkwartaal wat Saailaagte, 'n klein dorpie in die hartjie van die Karoo, nog ooit beleef het - betekenisvol nie net vir die dorpie nie, maar ook ver Johan de Kock en Annie Cilliers
Van die begin af het sy niks van hom gehou nie, die selfversekerde jong Bolander mat die deurborende grys oë wat haar telkens so ongemaklik laat voel het. En hy, Johan de Kock, wat sou hy werklik van Annie CIlliers gedink het? Want waar hy haar ookal teëkom, het hy haar met doelbewuste onverskilligheid behandel.
Hierdie is die eerste boek in die Bolander-trilogie - 'n liefdesverhaal wat geen bewonderaar van Tryna du Toit sal wil misloop nie.
Wag 'n bietjie - geskryf deur Tryna du Toit
Die eenvoudig gegewe van hierdie uitsonderlike liefdesroman is 'n gedwonge huwelik tussen 'n beskaafde, ryk Karooboer en 'n trotse arm dokterskind, wat haar lieflingsbroer in besit van 'n pragtige erfplaas kan stel as sy ten gevolge van die testementêre beskikkings van 'n ryk bloed-tante ses maande lank as die vrou van die Karooboer op die plaas wil woon.
Sy is 'n stadsvlinder en haat die wisselvallige plaaslewe. Van jonsaf moes sy vir haar broer sorg en haat die gedwonge afhanklikheid van 'n man. Maar geleidelik raak sy op Wag 'n bietjie onder die bekoring van die Karooplaas en verkrummel haar verset teen die boer wat haar opreg bemin.
Vol oorweldigende spanning is die verhaal van hierdie "rookoprissie" vol fyn humor, ryk aan waaragtige insig in die siel van 'n warmvoelende man en 'n weerspannende jong dogter, en oor alles glans die heerlike liefde vir die plaas, die natuur en die boerdery.
Die wit magnolia- geskryf deur Tryna du Toit
Fransie Lamont was bereid om van die Kaap met sy verfynde leefwyse afskeid te neem en die trekpad mat al sy gevare aan te durf want sy het geweet dat die aantreklike Danie Venter êrens anderkant die Grootrivier op haar wag. Maar die trek het lank geduur en het sy tol van die trekkers geëis - en sou Danie haar nog liefhê?
Fransie het gehoop, geglo en dan weer getwyfel. Intussen het sy geleer om staat te maak op die jong wewenaar Casper la Grange, wat almal om hopn se vertroue ingeboesem het. En saans het sy verlangend die droeë wit magnoliablommetjie in haar Bybel vertroetel, want dit het vir haar die simbool geword van die rustige tuiste wat sy vir haar en haar man in die nuwe vaderland sou skep.
Tryna du Toit vertel in hierdie historiese roman onderhoudend van die wel en weë wat die trekkers ondervind het en hoe die "opgepiepte" Fransie op die lang tog getoon het dat sy met dieselfde vasbeslotenheid besiel is waarvoor die meer geharde trekkervroue bekend was.
(lees ook Sarah du Pisanie se boeke en meer spesfiek "Fontein in die Dorsland" en "Ver reis na die liefde") en Wille Martin
Lees ook liefdesverhale deur Marie Warder
Lees ook liefdesverhale deur Ilse Steyn
Lees ook liefdesverhale deur Vera Wolmarans
Lees ook liefdesverhale deur Ela spence
Lees ook liefdesverhale deur Ena Murray
liefdesverhaal deur Tryna du Toit
Agt jaar nadat sy van die onbestendige Gerrie Meyer geskei is, trek Elizabeth Meyer terug na die stad om daar 'n nuwe lewe as universiteitslektrise te begin. Saam met haar gaan die familie aan wie sy die voorafgaande agt .jaar so vasgegroei het: haar seun, Buks, haar mooi, hardkoppige stiefsuster Esme, die trotse ouma Louw, Elsa en ou Katy.
Dit was vir almal van hulle moeilik om Louwsville te verlaat, want die Louws was Louwsville - maar almal was eweneens vasbeslote om in die stad aan te pas en 'n sukses van hul lewens daar te maak.
Min het hulle geweet wat daar op hulIe wag. . . snobistiese bure, 'n troetelkat wat die buurt terroriseer en telkens veroorsaak dat die vonke spat, heelwat drama en, die belangrikste, 'n snydokterbuurman wat sy bes doen met Elizabeth se ,,opvoeding", soos hy dit noem.
Dan verskyn Gerrie ook weer op die toneel om die reeds oorstuurde Elizabeth verder om te krap. Sy moet uiteindelik 'n duur prys betaal om weer gemoedsrus te kry, maar dan vind sy ook die geluk wat sy gedink het nie meer vir haar beskore is nie.
Minnaar uit die vreemde
boek deur Tryna du Toit
Minnaar uir die Vreemde is die verhaal van Aletta VosIoo wat met haar twee susters Susan en Betsie die plaas Tiervlei moot behartig. Die mede-erfgenaam, sonder wie die Vosloo-susters niks kan doen nie, bevind hom in Amerika. Hy is ook nie daarsoor te vinde om met briefwisseling die verkoop van die plaas af te handel nie, hoewel buitengewone aanbiedinge daarvoor gemaak is.
Intussen moet Atella as oudste suster die plaas behartig. en probleme begin eensklaps ontstaan wanneer daar tekens kom dat die koopaanbiedinge dalk deur vreemde motiewe geinspireer word. Aletta word verplig om van die voorman Jan Gouws ontslae te raak, wat op 'n vreemde manier by die geknoei om Tiervlei betrokke is. Die nuwe voorman is Jim Muller, was onmiddellik 'n stabiliserende invloed op Tiervlei bring.
Aletta Vosloo bevind haar in 'n lastige situasie. Daar is aanbiedinge om die plaas, maar dr. Frans Naudé wil nie voor die tyd uit Amerika kom of 'n beslissing gee nie; die dorpsprokureur, Gawie Pretorius, is smoorverlief op haar; en dit lyk asuf Jim Muller ongemerk bestuur oor die plaas oorneem.
Dit is 'n situasie vir Tryna du Toit, en sy hanteer dit met die vernuf wat al haar vorige boeke kenmerk.